ทองปิดบวก 7 ดอลลาร์
สัญญาทองคำตลาดนิวยอร์กปิดเพิ่มขึ้น7 ดอลลาร์ ได้แรงหนุนจากการอ่อนค่าของสกุลเงินดอลลาร์สหรัฐ -นักลงทุนเข้าถือครองทองคำมากขึ้น
1 พ.ย. 2555

สัญญาทองคำตลาดนิวยอร์กปิดเพิ่มขึ้น7 ดอลลาร์ ได้แรงหนุนจากการอ่อนค่าของสกุลเงินดอลลาร์สหรัฐ -นักลงทุนเข้าถือครองทองคำมากขึ้น 
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 7 ดอลลาร์ หรือ 0.41% ปิดที่ 1,719.1 ดอลลาร์/ออนซ์
การอ่อนค่าของสกุลเงินดอลลาร์สหรัฐช่วยหนุนสัญญาทองคำปรับตัวขึ้น โดยเมื่อวานนี้ดอลลาร์อ่อนค่าลงเมื่อเทียบกับสกุลเงินหลักๆ หลังจากพายุเฮอริเคนแซนดี้เริ่มอ่อนกำลังลง ซึ่งทำให้นักลงทุนลดการถือเงินดอลลาร์ซึ่งเป็นสินทรัพย์ที่ปลอดภัย
นอกจากนี้ ความไม่แน่นอนของการเลือกตั้งประธานาธิบดีหรัฐในสัปดาห์หน้า รวมทั้งสถานการณ์ด้านเศรษฐกิจและการเงินของกรีซที่ยังไม่มีความคืบหน้า ยังเป็นอีกปัจจัยที่กระตุ้นให้นักลงทุนเข้าถือทองคำเพื่อความปลอดภัย โดยล่าสุดมีรายงานว่ารัฐบาลของประเทศต่างๆในยูโรโซนได้ออกมากดดันให้กรีซเร่งลดงบประมาณรายจ่ายให้มากขึ้น ก่อนที่จะตัดสินใจอนุมัติเงินช่วยเหลือมูลค่า 3.1 หมื่นล้านยูโร หรือ 4 หมื่นล้านดอลลาร์ในเดือนพ.ย.ตามที่กรีซร้องขอ เนื่องจากกรีซมีแนวโน้มที่จะเผชิญกับภาวะเศรษฐกิจหดตัวในปีหน้า